John Joseph Maguire

John Joseph Maguire (født 11. desember 1904 i New York City i USA, død 6. juli 1989 på St. Vincent Hospital i New York City) var en amerikansk katolsk biskop som var koadjotor-erkebiskop av New York.


== Liv og virke ==


=== Bakgrunn ===
Maguire var sønn av John og Ellen Marie  (née Shea) Maguire.  Han gikk på Regis High School og Cathedral College i hjembyen. Han begynte sine studier ved St. Joseph's Seminary i Yonkers.  To år senere sendte erkebiskop Patrick Joseph Hayes ham for å fortsette studiene ved Pontifical North American College i Roma.


=== Prest ===
Den 22. desember 1928 ordinerte erkebiskop Giuseppe Palica, visegerent for bispedømmet Roma, ham til prest i Lateranbasilikaen. Etter at han kom tilbake til New York, virkett han først ved St. Patrick's Old Cathedral på grunn av sine kunnskaper om italiensk, siden det var mange italiensktalende katolikker i det området av Manhattan, like nord for Little Italy-strøket. 
Mellom 1940 og 1945 jobbet han som assistent for kansleren for erkebispedømmet New York, hvoretter han var visekansler og i 1947 selv ble kansler. Fra 1953 til 1980 var han generalvikar for erkebispedømmet.


=== Hjelpebiskop i New York ===
Pave Johannes XXIII utnevnte ham 16. mai 1959 til titulærbiskop av Antipharae og til hjelpebiskop i erkebispedømmet New York. Francis Spellman, erkebiskop av New York, ordinerte ham til biskop 29. juni 1959 ved St. Patrick's Cathedral i New York City. Medkonsekratorer var Joseph Francis Flannelly og James Henry Ambrose Griffiths, begge likeså hjelpebiskoper i erkebispedømmet i New York. 
Han var en av pionerene innen borgerrettighetsbevegelsen og oppmuntret katolikker til å delta i protestene i Washington i mars 1963 der Martin Luther King holdt sin I Have a Dream-tale. Senere sluttet han seg til andre religiøse ledere i en Amicus Curie-petisjon der han ba USAs høyesterett om å erklære rasediskriminering ved boligkjøp grunnlovsstridig.Han var også en uttrykt tilhenger av økumenikk og deltok ofte på fellesgudstjenester med geistlige fra andre trossamfunn. Han var også engasjert for spansktalende katolske latinmamerikanere og var ofte på reiser til Puerto Rico.


=== Koadjutor-erkebiskop av New York ===
Den 16. september 1965 utnevnte pave Paul VI ham til titulærerkebiskop av Tabalta og koadjutor av erkebispedømmet New York, akjønt uten etterfølgelseserett. Da erkebiskop Spellman døde i desember 1967, utnevnte paven ham til apostolisk administrator av erkebispedømmet. Til tider ble han holdt frem som toppkandidat til erkebispestolen. I mars 1968 ble istedet hjelpebiskop Terence Cooke utnevnt til erkebiskop.
Han var konsilsfader i den tredje og fjerde sesjon av  Det andre Vatikankonsil.
Etter å ha fylt 75 år tilbød han pave Johannes Paul II sin avgang, noe paven innvilget den 8. januar 1980. Etter hans død ble han gravlagt i krypten i St. Patrick's Cathedral.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Francis Joseph Spellman (1889-1967) *1932
Erkebiskop John Joseph Maguire (1904-1989) *1959


== Referanser ==